

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

# **OPĆINA ANDRIJAŠEVCI**



## Općinsko vijeće

KLASA: 320-01/17-01/02

URBROJ: 2188/02-03-18-5

Rokovci, 17. svibnja 2018. godine

Na temelju članka 66. Zakona o poljoprivredi („Narodne novine“ broj 30/15) te članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 36/09, 125/08, 36/09, 150/11, 144/12, 19/13 – pročišćeni tekst i 123/17) te članka 32. Statuta Općine Andrijaševci („Službeni vjesnik „ Vukovarsko-srijemske županije, br. 2/13 i 2/18), Općinsko vijeće Općine Andrijaševci na 10. sjednici održanoj dana 17. svibnja 2018*.* godine **d o n o s i**

**IZMJENE I DOPUNE PROGRAMA**

**POTPORA U POLJOPRIVREDI NA PODRUČJU**

**OPĆINE ANDRIJAŠEVCI**

**ZA RAZDOBLJE**

**2017. – 2019. GODINE**

**Članak 1.**

U Programu potpora u poljoprivredi na području Općine Andrijaševci za razdoblje 2017. – 2019. godine od 27.3.2017. godine, KLASA: 320-01/17-01/02, URBROJ: 2188/02-03-17-2 („Službeni vjesnik“ Vukovarsko-srijemske županije, br. 4/17), članak 5. stavak 1. mijenja se i glasi:

„Općina Andrijaševciće u razdoblju 2017. – 2019. godine financirati slijedeće mjere u poljoprivredi:

Mjera 1: Potpore za nabavu i postavljanje sistema za navodnjavanje

Mjera 2: Potpore za nabavu i postavljanje staklenika i plastenika

Mjera 3: Potpore za ekološku proizvodnju poljoprivrednih proizvoda

Mjera 4: Potpore za edukaciju poljoprivrednika

Mjera 5: Potpore za uzgoj crne slavonske svinje

Mjera 6: Potpora za organizaciju prerade voća i/ili povrća, opremanje objekata za preradu voća i/ili povrća te održavanje objekta za preradu voća i/ili povrća poljoprivrednim subjektima koji se bave intenzivnom poljoprivrednom proizvodnjom (povrtlarstvo i voćarstvo).

**Članak 2.**

Naslov iznad članka 10. mijenja se i glasi: „Mjera 5.Potpore za uzgoj crne slavonske svinje“.

**Članak 3.**

Članak 10. mijenja se i glasi:

„Općina Andrijaševci subvencionira nabavu i uzgoj crne slavonske svinje.

Maksimalan iznos potpore po jednom poljoprivrednom gospodarstvu iznosi najviše do 50.000,00 kn tijekom jedne kalendarske godine.

Uvjeti za dodjelu potpore su:

* korisnici mogu biti poljoprivredna gospodarstva (OPG, obrti, trgovačka društva, zadruge registrirane za obavljanje poljoprivredne djelatnosti) upisana u Upisnik poljoprivrednih gospodarstava sa prebivalištem na području Općine Andrijaševci,
* ulaganje treba biti izvršeno u tekućoj godini,
* potpore će se isplaćivati po ispostavljenom originalnom računu za nabavljene (kupljene) crne slavonske svinje.“

**Članak 4**.

Naslov iznad članka 11. mijenja se i glasi: „Potpora za organizaciju prerade voća i/ili povrća, opremanje objekata za preradu voća i/ili povrća te održavanje objekta za preradu voća i/ili povrća poljoprivrednim subjektima koji se bave intenzivnom poljoprivrednom proizvodnjom (povrtlarstvo i voćarstvo).“.

**Članak 5.**

Članak 11. mijenja se i glasi:

„Potpora će se odobriti korisniku za subvencioniranje organizacije prerade voća i/ili povrća, opremanje objekata za preradu voća i/ili povrća te održavanje objekata za preradu voća i/ili povrća poljoprivrednim subjektima koji se bave intenzivnom poljoprivrednom proizvodnjom (povrtlarstvo i voćarstvo).

Općina Andrijaševci će isplatiti potpore u vrijednost do najviše 120.000,00 kn po jednom poljoprivrednom gospodarstvu za jedan poslovni prostor tijekom tri kalendarske godine.

Uvjeti za dodjelu potpore su:

* korisnici mogu biti poljoprivredna gospodarstva (OPG, obrti, trgovačka društva, zadruge registrirane za obavljanje poljoprivredne djelatnosti) upisana u Upisnik poljoprivrednih gospodarstava sa prebivalištem na području Općine Andrijaševci,
* ulaganje treba biti izvršeno u tekućoj godini,
* potpora će se isplaćivati korisnicima po dostavljenim odgovarajućim dokazima o ulaganjima u objekte i opremu za prerade voća i/ili povrća
* korisnici sredstava potpore obvezni su obavljati djelatnost prerade voća i/ili povrća kroz slijedeće tri godine nakon godine u kojoj su im dodijeljena sredstva ili su u suprotnom dužni izvršiti povrat dodijeljene potpore - korisnik kao dokaz dostavlja odgovarajuću izjavu.

**Članak 6.**

U članku 12. stavak 1. točka 5. mijenja se i glasi:

„ 5. Originalni račun za nabavljenu crnu slavonsku svinju.“

**Članak 7.**

Ove izmjene i dopune Programa stupaju na snagu danom objave u „Službenom vjesniku“ Vukovarsko-srijemske županije, a objavit će se i na službenoj internetskoj stranici Općine Andrijaševci.

OPĆINSKO VIJEĆE OPĆINE ANDRIJAŠEVCI

**Predsjednik Općinskog vijeća**

**Zlatko Kobašević, bacc.oec**.